# Seletuskiri

Kohtla-Järve Linnavolikogu määruse eelnõu „Liiklusseaduses sätestatud ülesannete delegeerimine Kohtla-Järve Linnavalitsusele“ juurde

1. **Sissejuhatus**

Kohaliku   omavalitsuse   korralduse   seaduse“   §   22   lõike   2   kohaselt  õigusaktiga kohaliku omavalitsuse, kohaliku omavalitsuse üksuse pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele.

Määrusega   volitakse   Liiklusseaduses sätestatud   kohaliku   omavalitsuse üksuse küsimused Kohtla-Järve Linnavalitsusele.

Arvestades   Liiklusseaduses sätestatud   menetluse spetsiifikat,   kiiret   reageerimist   ja   menetlustähtaegasid   on   eeltoodud   küsimuste volitamine  linnavalitsusele  põhjendatud. Liiklusseadus  pöörab tähelepanu   valdkonna   ennetus­   ja   teavitustööle,   tehakse   koostööd   riigiga (Politsei- ja Piirivalveamet), kus igapäevaselt meetmete planeerimisel ja rakendamisel osaleb linnavalitsuse ametnik.

1. **Eelnõu sisu**

Vastavalt Liiklusseaduse § 92 lg 4-le kohalik omavalitsus kehtestab sõiduki valvega hoiukoha asukoha, kuhu võib sõiduki teisaldada politseiasutus ja kohalik omavalitsus.

Vastavalt Liiklusseaduse § 92 lg 5-le politseiasutusel ja kohalikul omavalitsusel on õigus teisaldada sõiduki järgmistel juhtudel: kui sõiduk on pargitud nii, et see on ohtlik teistele liiklejatele või häirib oluliselt liiklust; nii, et see kahjustab teed või haljasala; selleks keelatud kohas nii, et see segab tee, haljasala, hoonete või rajatiste hooldustöid; puudega inimese sõiduki parkimiskohale liikumispuudega või pimedat inimest teenindava sõiduki parkimiskaardita; kõnniteel, ohutussaarel või eraldusribal, välja arvatud liikluskorraldusvahendiga tähistatud parkimiskohtades; õue ja teega külgneva ala sissesõidul, samuti garaaži kasutamist takistav sõiduk garaaži sissesõidul; teisaldamist tähistava liiklusmärgiga märgistatud alale õigusvastaselt; ühissõidukirajale.

1. **Määruse jõustumine**

Määrus jõustub kolmandal päeval pärast Riigi Teatajas avaldamist.

Koostaja

22.12.2017

Timofei Korepov

korrakaitseametnik